43 ຄົນ ເສຍຊີວິດ ຍ້ອນແຜ່ນດິນໄຫວ ທີ່ຟິລິບປີນ (ເບິ່ງວີດິໂອ)
ແຜ່ນດິນ​ໄຫວ​ຂະໜາດ​ 6.8 ຣິກ​ເຕີ ​​​ເກີ​ດຂຶ້ນ​ໃນເຊົ້າວັນຈັນມື້ນີ້ ໃນ​ຈຸດ​ທີ່ຢູ່​ເລິກ​ລົງ​ໄປ 20 ກິ​​ໂລ​​​ເເມດ ຢູ່​ນອກ​ຝັ່ງ​ເກາະ Negros.
ເຈົ້າໜ້າທີ່ຟິລິບປີນກ່າວວ່າ ແຜ່ນດິນໄຫວຂະໜາດແຮງໄດ້ສັ່ນສະເທືອນພາກກາງຂອງ ຟິລິບປີນ ສົ່ງຜົນໃຫ້ມີຜູ້ເສຍຊີວິດຢ່າງນ້ອຍ 43 ຄົນ ແລະສ້າງຄວາມເສຍຫາຍຢ່າງໃຫຍ່ ຫລວງ ພ້ອມທັງເຮັດໃຫ້ໄຟຟ້າມອດ ໃນຂອບເຂດກ້ວາງຂວາງ ກົມສຳຫລວດທໍລະນີວິທະຍາສາດຂອງສະຫະລັດກ່າວວ່າ ແຜ່ນດິນໄຫວແຮງ ຂະໜາດ ວັດແທກໄດ້ 6 8 ຣິກເຕີ ໄດ້ເກີດຂຶ້ນໃນເຊົ້າວັນຈັນມື້ນີ້ ຢູ່ເລິກລົງໄປ 20 ກິໂລເເມດ ໂດຍ ມີຈຸດໃຈກາງ ຢູ່ໃນເຂດຊ່ອງແຄບນ້ອຍໆ ນອກຝັ່ງເກາະ Negros ເຈົ້າໜ້າທີ່ກ່າວວ່າ ແຜ່ນດິນໄຫວໄດ້ເຮັດໃຫ້ດິນເຈື່ອນຢູ່ບ່ອນນຶ່ງ ສົ່ງຜົນໃຫ້ 29 ຄົນເສຍ ຊີວິດ ຄົນອື່ນໆອີກແມ່ນເສຍຊີວິດຢູ່ໃນຕຶກແລະເຮືອນທີ່ພັງລົງ ເທິງເກາະ Negros ນັ້ນ ໂຮມທັງຢູ່ເມືອງແຄມທະເລ La Libertad ຫລາຍສິບຄົນ ຍັງຊອກຫາບໍ່ເຫັນ ແຜ່ນດິນໄຫວທີ່ຕິດຕາມຄັ້ງທໍາອິດມາຫລາຍໆບັ້ນ ໄດ້ສັ່ນສະເທືອນເກາະດັ່ງກ່າວເປັນ ເວລາຊົ່ວໂມງ ຕໍ່ມາ ທາງການກ່າວວ່າ ບໍ່ມີຄວາມເປັນຫ່ວງກັງວົນວ່າ ຈະເກີດຟອງຍັກສຸນາມິແຕ່ຢ່າງໃດ ເຖິງແມ່ນໄດ້ມີຄື້ນຟອງໃຫຍ່ ຊັດເຂົ້າປະທະບາງເມືອງແຄມຝັ່ງທະເລໃນເຂດໃກ້ໆກັນນັ້ນ